Diari Oficial de la Generalitat Valenciana


Sumari del DOGV 5346, del 14-09-2006 (2006/10482)

ORDE de 4 de setembre de 2006, de la Conselleria d'Agricultura, Pesca i Alimentació, per la qual s'especifiquen les condicions mínimes de qualitat per a la comercialització de fruits cítrics en fresc.
--------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2006/09/04/(1)/dof/vci/html**

### Dades del document

Número de DOGV
:   5346

Data del DOGV
:   14-09-2006

Secció del DOGV
:   I. DISPOSICIONS GENERALS

Número del document
:   2006/10110


Data del document
:   04-09-2006

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * qualitat del producte
    * comercialització
    * agres
    * legislació

ORDE de 4 de setembre de 2006, de la Conselleria d'Agricultura, Pesca i Alimentació, per la qual s'especifiquen les condicions mínimes de qualitat per a la comercialització de fruits cítrics en fresc. [2006/10971]  
El Pla Estratègic Citrícola de la Comunitat Valenciana, en el marc del Pla Millorar, té entre els seus objectius la millora de la qualitat en la comercialització de cítrics per al consum en fresc. Per a això, la Conselleria d'Agricultura, Pesca i Alimentació establirà un programa anual de control de la qualitat, etiquetatge i envasament en els magatzems de confecció de cítrics.  
 En l'àmbit comunitari resulten d'aplicació les previsions que conté el Reglament (CE) núm. 1799/2001, de la Comissió, de 12 de setembre de 2001, en què s'establixen les normes de comercialització dels cítrics, i les del Reglament (CE) núm. 1148/2001, de la Comissió, de 12 de juny de 2001, en el qual es regulen els controls de conformitat amb les normes de comercialització aplicables en el sector de les fruites i hortalisses fresques.  
 Per la seua banda, i en l'àmbit de la Generalitat, el capítol V de la Llei 12/1994, de 28 de desembre, va tipificar les infraccions i establí les sancions i el procediment sancionador en matèria de defensa de la qualitat agroalimentària, el qual va ser desplegat per mitjà del Decret 153/1996, de 30 de juliol, del Govern Valencià.  
 En este marc normatiu, amb l'aplicació de la present norma, es pretén eliminar del mercat els productes de qualitat insatisfactòria, com també orientar la producció a les exigències dels consumidors i facilitar les relacions comercials en un marc de competència lleial, contribuint així a augmentar la rendibilitat de la producció.  
Per tot això, a proposta de la Direcció General d'Investigació, Desenrotllament i Innovació Agropecuària, una vegada consultades les entitats més representatives del sector citrícola, i en virtut de les facultats que tinc atribuïdes de conformitat amb les disposicions dels articles 35e i 44 de la Llei 5/1983, de 30 de desembre, de Govern Valencià,  
ORDENE  
CAPÍTOL I  
Objecte i àmbit d'aplicació  
Article 1. Objecte  
La present norma té com a objecte:  
a) La determinació de les condicions mínimes de qualitat que han d'aplicar els operadors comercials de la Comunitat Valenciana per a la comercialització en fresc de fruits cítrics.  
b) L'ordenació dels mètodes de control oficial que realitzarà la Conselleria d'Agricultura, Pesca i Alimentació per a garantir la qualitat dels fruits cítrics comercialitzats en fresc.  
c) Aconseguir una major objectivitat en l'aplicació del règim sancionador que afecta els operadors comercials que manipulen o emmagatzemen cítrics en fresc a l'engròs, d'acord amb les previsions legislatives.  
Article 2. Àmbit d'aplicació  
 Esta orde s'aplicarà als fruits designats amb el nom de .cítrics. que s'indiquen a continuació, quan estos s'entreguen en estat fresc al consumidor i no per a la transformació industrial:  
a) Mandarines: fruits de les varietats (cultivars) obtingudes de l'espècie Citrus reticulata Blanco, incloses les satsumes (Citrus unshiu Marcow.), clementines (Citrus clementina Hort. ex Tan.), mandarines comunes (Citrus deliciosa Tin.) i tangerines (Citrus tangerina Hort. Ex tan.) obtingudes d'estes espècies i dels seus híbrids.  
b) Taronges: fruits de les varietats (cultivars) pertanyents a l'espècie Citrus sinensis (L.) Osb.  
c) Llimes: fruits de les varietats (cultivars) pertanyents a l'espècie Citrus llima (L.) Burm.f.  
CAPÍTOL II   
De les condicions mínimes de qualitat  
Article 3. Definicions  
 A l'efecte de la present orde, s'entendrà:  
a) Índex de maduresa: és la relació entre l'extracte sec i l'acidesa del fruit, en correspondència E/A, en què:  
E = extracte sec corresponent als sòlids solubles del suc (sucres principalment). Es mesura per l'índex refractomètric expressat en graus Brix.  
A = acidesa, expressada com el contingut en àcid cítric anhidre del suc en tant per cent.  
b) Índex de color (IC): coloració del fruit, que es calcula emprant els paràmetres de Hunter (L, a, b) per mitjà de la fórmula: IC=1000a/Lb, on .L. mesura la lluminositat, .a. la variació del verd al roig, i .b. la variació del blau al groc.  
c) Contingut mínim en suc: percentatge mínim de suc, expressat en pes, extret per mètodes mecànics .premsa manual. o elèctrics, respecte del pes total del fruit.  
d) Calibre: el calibre es determina pel diàmetre màxim de la zona equatorial.  
Article 4. Requisits mínims de comercialització  
1. Els cítrics de totes les categories a què es fa referència en l'article 2, i prenent en consideració les disposicions especials previstes per a cada categoria i els límits de tolerància permesos, hauran de presentar-se:  
a) Sencers.  
b) Exempts de ferides i magolaments cicatritzats d'importància.  
c) Sans, i en queden exclosos els productes que presenten podridura o altres alteracions que els facen impropis per al consum.  
d) Nets, és a dir, pràcticament exempts de matèries estranyes visibles.  
e) Pràcticament exempts de paràsits.  
f) Pràcticament exempts de danys causats per paràsits.  
g) Exempts de tot senyal de dessecació interna.  
h) Exempts de danys causats per baixes temperatures o gelades.  
i) Exempts d'un grau anormal d'humitat exterior.  
j) Exempts d'olors i sabors estranyes.  
2. Els cítrics hauran d'haver sigut cuidadosament recol·lectats i haver assolit un desenvolupament i estat de maduresa adequats en funció de les característiques de la varietat, l'època de collita i la zona de producció. El seu estat de maduresa ha de permetre:  
a) Que es conserve bé durant la seua manipulació i transport.  
b) Que arribe en condicions satisfactòries al seu destinació.  
3. Els cítrics que posseïsquen les condicions de maduresa anteriorment definides podran ser sotmesos a un tractament de desverdiment. Este tractament únicament es permetrà si no s'alteren els altres caràcters organolèptics naturals del cítric.  
Article 5. Requisits de maduresa  
1. A l'efecte del que es preveu en l'article 4.2, l'estat de maduresa dels cítrics es determinarà pels paràmetres relatius al seu contingut mínim de suc, la coloració i l'índex de maduresa.  
2. Contingut mínim en suc: el contingut mínim de suc per a les diferents varietats de cítrics cultivats són els següents:  
Llimes  
- llimes Verdelli i Primofiore 20%  
- altres llimes 25%  
Mandarines  
- mandarines, excloses clementines 33%  
- clementines 40%  
Taronges  
- taronges sanguines 30%  
- grup nàvel 33%  
- Altres varietats 35%  
3. Coloració: el grau de coloració haurà de ser tal que, en acabar el seu procés normal de desenvolupament, els cítrics aconseguisquen en el lloc de destinació el color típic de la varietat a què pertanguen.  
a) Llimes: la coloració serà la característica de la varietat; això no obstant, s'admetran també fruits de coloració verda (no fosca) sempre que tinguen el contingut mínim en suc establit en l'apartat 2a anterior.  
b) Taronges: la coloració serà la típica de la varietat. S'admetran els fruits de coloració verd clar sempre que esta no sobrepasse un quint de la superfície total del fruit, sense perjuí de les disposicions del Reglament (CE) núm. 1799/2001, de la Comissió, de 12 de setembre de 2001, per a determinades varietats.  
c) Mandarines: almenys un terç de la superfície del fruit tindrà la coloració característica de la varietat.  
A títol indicatiu, els valors mínims de l'índex de color (IC) característics de les varietats de mandarines es trobaran entre els intervals següents, que s'interpretaran en funció de la coloració típica i la precocitat de la varietat:  
Varietat/Grup de varietats Valor IC  
 Satsumes Entre +1 i +3  
 Clementines i altres mandarines Entre +3 i +6  
d) La Conselleria d'Agricultura, Pesca i Alimentació posarà a disposició dels agents sectorials i dels inspectors taules de color amb els límits establits perquè servisquen de guia en l'autocontrol i en els controls oficials.  
e) En cas de dubte sobre la coloració adequada dels cítrics, es recorrerà a comprovar l'índex de maduresa interna (IM=E/A), el qual, en funció de la varietat, haurà d'arribar als valors assenyalats en l'apartat següent.  
4. Índex de maduresa: per a poder ser comercialitzats, els cítrics hauran de tindre els següents valors mínims per a la relació E/A:  
 Varietat/Grup de varietats Valor E/A  
 Satsumes 6.5  
 Clementines i altres mandarines 7.0  
 Mandarina Fortune 8.0  
 Ortanique 7.5  
 Taronges 6.5  
 En el supòsit previst en la lletra e de l'apartat anterior, es procedirà a la presa de mostres per al mesurament de l'índex de maduresa interna en un laboratori autoritzat.  
Article 6. Classificació  
Els cítrics es classificaran en una de les categories següents:  
a) Categoria extra:  
Els cítrics d'esta categoria hauran de ser de qualitat superior i presentaran l'aspecte exterior i les característiques de desenvolupament, forma i color que siguen pròpies de la varietat o del tipus comercial a què pertanguen.  
Estos cítrics hauran d'estar exempts de defectes, encara que s'admetran lleugeríssimes alteracions superficials que no afecten l'aspecte general del producte ni la seua qualitat, conservació i presentació en l'envàs.  
b) Categoria I  
Els cítrics d'esta categoria hauran de ser de bona qualitat i presentaran les característiques que siguen pròpies de la varietat o del tipus comercial a què pertanguen.  
No obstant això, podran admetre's els defectes lleus que s'indiquen a continuació, sempre que estos no afecten l'aspecte general del producte ni la seua qualitat, conservació i presentació en l'envàs:  
1r Lleugeres malformacions.  
2n Lleugers defectes de coloració.  
3r Lleugers defectes de l'epidermis produïts durant la formació del fruit, com ara incrustacions platejades o cremades.  
4t Lleugers defectes cicatritzats d'origen mecànic, com ara senyals de pedregada, fregades o colps patits durant la manipulació.  
c) Categoria II  
Esta categoria comprendrà els cítrics que no poden classificar-se en les categories superiors però que complixen els requisits mínims establits en l'article 4.  
Sempre que conserven les seues característiques essencials de qualitat, conservació i presentació, estos cítrics podran tindre els defectes que a continuació s'enumeren:  
1r Malformacions.  
2n Defectes de coloració.  
3r Pell rugosa.  
4t Alteracions epidèrmiques aparegudes durant la formació del fruit, com ara incrustacions platejades o cremades.  
5é Defectes cicatritzats d'origen mecànic, com ara senyals de pedregada, fregades o colps patits durant la manipulació.  
6é Alteracions epidèrmiques superficials ja cicatritzades.  
7é En el cas de les taronges, lleuger despreniment parcial del pericarpi (defecte admés en les mandarines).  
Article 7. Calibratge  
1. Calibre mínim. S'exclouran els fruits que no s'ajusten al diàmetre mínim següent:  
 Llimes 45 mm  
 Mandarines, excloses les clementines 45 mm  
 Clementines 35 mm  
 Taronges 53 mm  
2. Escales de calibres. Els calibres dels cítrics inclosos en esta orde seran els següents:  
 Taronges Llimes Mandarines  
Calibres Escala de Calibres Escala de Calibres Escala de  
 diàmetros diàmetros diàmetros  
 (en mm.) (en mm.) (en mm.)  
7 23-232 9 60-22 7-OHT 76 o més  
2 76-421 1 27-80 1-XX 67-78  
8 93-62 1 67-51 1 o 1-X 63-74  
0 81-24 2 39-16 7 50-04  
9 94-61 9 78-40 6 90-33  
1 60-63 3 00-78 8 19-31  
0 14-99 5 14-89 5 79-30  
1 26-52 3 45-70 6(1) 43-52  
3 61-27 5 82-81  
9 74-14 8 64-95  
74 66-68 0 03-89  
27 01-71 38 83-51  
59 42-49   
99 98-88   
(1) Els diàmetres inferiors a 45 mm només seran aplicables a les clementines.   
 Els cítrics podran calibrar-se pel nombre de fruits. En este cas, a reserva que es complisquen les normes d'homogeneïtat de calibre assenyalades en el punt següent, els fruits d'un mateix envàs podran situar-se a cavall entre dos calibres adjacents.  
3. Homogeneïtat. L'homogeneïtat de calibre es correspondrà amb les escales de calibre indicades adés, excepte en els casos que s'indiquen a continuació:  
a) En el cas dels fruits que es presenten en capes ordenades en paquets o envasos unitaris destinats a la venda al consumidor, la diferència màxima entre el fruit més xicotet i el fruit més gran d'un mateix paquet serà la següent, dins d'un mateix codi de calibre, o, si es tracta de cítrics calibrats pel nombre de fruits, dins de dos calibres consecutius:  
 Diferència màxima  
 entre els fruits   
 d'un mateix   
 Codi del calibre envàs (en mm)   
Llimes 7-9 2   
Mandarines 1-XXX-4 9   
 2-5 3   
 2-89 3   
Taronges 6-5 57   
 9-7 4   
 3-88 5   
b) En el cas dels fruits que no es presenten en capes ordenades en paquets o en envasos unitaris rígids destinats a la venda al consumidor, la diferència entre el fruit més xicotet i el fruit més gran d'un mateix paquet no haurà de sobrepassar el marge de mil·límetres del calibre apropiat de l'escala de calibre o, en el cas dels cítrics calibrats pel nombre de fruits, la diferència de mil·límetres d'un dels dos codis consecutius.  
c) En el cas dels fruits que es presenten a granel en caixes de gran capacitat i en el cas que es presenten en envasos unitaris no rígids (malles, bosses, etc.) destinats a la venda al consumidor, la diferència entre el fruit més xicotet i el fruit més gran d'un mateix paquet no haurà de sobrepassar el marge de mil·límetres que resulte de l'agrupació de tres calibres consecutius de l'escala de calibre.  
Article 8. Toleràncies  
S'admetran toleràncies de qualitat i calibre per als productes que no s'ajusten a les característiques de la categoria indicada, sempre que no se superen, per a cada tipus d'envàs, els límits següents:  
a) Toleràncies de qualitat:  
1r Categoria extra: un 5% en nombre o en pes de cítrics que no complisquen els requisits d'esta categoria però que s'ajusten als de categoria I o, excepcionalment, que s'incloguen en les toleràncies d'eixa categoria.  
2n Categoria I: un 10% en nombre o en pes de cítrics que no complisquen els requisits d'esta categoria però que s'ajusten als de categoria II o, excepcionalment, que s'incloguen en les toleràncies d'eixa categoria.  
3r Categoria II: un 10% en nombre o en pes de cítrics que no complisquen els requisits d'eixa categoria ni tampoc els requisits mínims; se n'exclouen els productes que presenten senyals de podridura, magolaments profunds o altres alteracions que els facen impropis per al consum. Dins d'esta tolerància, es podrà admetre fins a un 5% de fruits blans o marcits o que presenten lleugeres ferides superficials sense cicatritzar o talls ja secs.  
b) Toleràncies de calibre:  
Per a totes les categories i formes de presentació, fins a un 10% en nombre o en pes de cítrics podran presentar un calibre immediatament inferior i/o superior a l'indicat, o als indicats, en cas d'agrupar-se tres calibres, en l'envàs.  
En tots els casos, la tolerància del 10% només inclourà fruits el calibre dels quals no siga inferior als mínims següents:  
Llimes: 43 mm  
Mandarines, excloses les clementines: 43 mm  
Clementines: 34 mm  
Taronges: 50 mm  
Article 9. Presentació  
1. Homogeneïtat.  
 a) La part visible del contingut de l'envàs haurà de ser representativa del conjunt. El contingut de cada envàs inclourà únicament cítrics que siguen del mateix origen, varietat o tipus comercial, qualitat i calibre i en els que puga apreciar-se un estat semblant de maduresa i desenvolupament.  
 b) En el cas de categoria extra, a més, s'exigirà homogeneïtat de coloració.  
2. Condicionament.  
 a) L'envàs en què es comercialitzen els cítrics haurà de protegir-los convenientment i estar exempt de matèries estranyes.  
 b) Els materials i, en especial, els papers utilitzats a l'interior de l'envàs hauran de ser nous, estar nets i ser d'una matèria que no puga causar al producte alteracions internes ni externes. Es permetrà l'ús de materials i, en particular, de papers o segells que porten indicacions comercials, sempre que la impressió o l'etiquetatge es facen amb tintes o gomes que no siguen tòxiques.  
 c) Quan els fruits es presenten embolicats en paper, este serà nou, fi i inodor i estarà sec.  
 L'ús d'agents conservants o d'altres substàncies químiques que puguen deixar olors estranyes en l'epidermis del fruit només s'autoritzarà en cas de complir-se les disposicions comunitàries en la matèria.  
 d) Es prohibix l'ús de tota substància que puga modificar les característiques naturals dels cítrics i, en particular, la seua olor o sabor.  
 e) Es permet que els fruits dels cítrics puga comercialitzar-se amb el seu peduncle, proveït d'algunes fulles verdes.  
 f) Les etiquetes apegades individualment en els productes seran de tals característiques que, quan es retiren, no deixen rastres visibles de cola ni ocasionen defectes de l'epidermis.  
3. Presentació. Per a la seua comercialització, els cítrics podran presentar-se:  
a) Alineats en capes regulars dins d'un envàs.  
b) D'una altra forma diferent de la descrita en el punt anterior o a granel. Esta presentació només s'admetrà per a les categories I i II.  
c) En envasos unitaris de menys de 5 quilograms que es destinen a la venda directa al consumidor i estiguen confeccionats per nombre de fruits o pel pes net del contingut.  
Article 10. Etiquetatge  
Cada envàs portarà, agrupades en un dels seus costats i amb caràcters llegibles, indelebles i visibles, les indicacions que a continuació es detallen:  
1. Identificació:  
El nom i la direcció de l'envasador i/o de l'expedidor.  
Esta indicació pot ser substituïda:  
a) En tots els envasos, excepte els preenvasos, pel codi expedit o reconegut oficialment que represente l'envasador i/o l'expedidor, precedit dels termes «envasador i/o expedidor» o una abreviatura equivalent.  
b) En els preenvasos únicament, pel nom i la direcció del venedor establit dins de la Comunitat, precedits de la indicació «envasament per a» o una indicació equivalent. En este cas, en l'etiquetatge figurarà també un codi que correspondrà a l'envasador i/o a l'expedidor. El venedor facilitarà tota la informació que els servicis de control consideren necessària sobre el significat del dit codi.  
2. Naturalesa del producte:  
a) Espècie i varietat, si no pot veure's el contingut de l'envàs. Si es tracta de mandarines, serà obligatòria la indicació de l'espècie i del nom de la varietat.  
b) En el cas de taronges, nom de la varietat.  
c) Per a llimes, el nom de la varietat o tipus.  
d) Per al grup de mandarines:  
1r Per a satsumes: .Satsumes., seguida facultativament de .Clausellines., .Owari., .Okitsu., etc., segons siga procedent.  
2n Per a clementines: .Clementines., seguida facultativament de .Oronules., .Marisol., etc., i, segons siga procedent, per la indicació .sense llavors. per a clementines sense llavors, o .amb llavors. per a clementines amb més de deu llavors.  
3r Per a altres mandarines i els seus híbrids: se'n posarà el nom propi, precedit facultativament de la paraula .mandarines..  
3. Origen del producte:  
 País d'origen i, si és el cas, zona de producció o denominació nacional, regional o local.  
4. Característiques comercials:  
a) Categoria.  
b) Calibre, en el cas dels fruits que es presenten d'acord amb les escales de calibre, o límits inferior i superior del codi de calibre, en els casos en què s'agrupen tres calibres consecutius.  
c) Calibre (o, quan els fruits s'hagen calibrat pel nombre de fruits i es troben a cavall entre dos calibres, calibres o diàmetres mínim i màxim) i nombre de fruits, si es presenten en capes ordenades.  
d) El nom de conservants que s'hagen utilitzat, si és el cas.  
CAPÍTOL III  
 Els controls oficials  
Article 11. Obligacions  
1. La Conselleria d'Agricultura, Pesca i Alimentació garantirà que s'efectuen controls oficials amb regularitat, amb una programació basada en els riscs i amb la freqüència apropiada, de manera que s'aconseguisquen els objectius de la present orde, tenint en compte:  
a) Els riscs identificats.  
b) L'historial dels operadors quant al compliment de la present orde.  
c) La fiabilitat dels autocontrols que s'hagen realitzat.  
d) Qualsevol dada que puga indicar-ne incompliment.  
2. Els controls oficials s'efectuaran sense avís previ. També es podran realitzar controls oficials ad hoc.  
3. Els controls oficials es duran a terme en qualsevol de les fases de la producció, la manipulació i la distribució.  
4. Si, en la realització dels controls, es detecten incompliments en cítrics procedents d'altres països, els servicis d'inspecció de la Conselleria d'Agricultura, Pesca i Alimentació procediran a posar-ho immediatament en coneixement dels servicis competents de l'Administració general de l'Estat, als efectes procedents, i sense perjuí de les mesures cautelars que haja d'adoptar la Conselleria d'Agricultura, Pesca i Alimentació d'acord amb l'article 12 de la present orde.  
5. Els operadors comercials estan obligats a sotmetre's a les inspeccions realitzades d'acord amb la present orde i assistiran el personal funcionari de la Conselleria d'Agricultura, Pesca i Alimentació en el compliment de les seues tasques.  
6. La realització dels controls oficials, la presa de mostres i la realització de les anàlisis s'efectuaran d'acord amb les disposicions dels capítols tercer i quart del Decret 153/1996, de 30 de juliol, del Govern Valencià, pel qual es regulen les infraccions, el procediment i la competència sancionadora en matèria de defensa de la qualitat agroalimentària.  
Article 12. Adopció de mesures cautelars  
1. En el cas d'observar-se qualsevol incompliment de la present orde, la Conselleria d'Agricultura, Pesca i Alimentació adoptarà mesures cautelars per a garantir que l'operador pose remei a la situació. Quan s'haja de decidir quines mesures s'aplicaran, es tindrà en compte la naturalesa de l'incompliment i l'historial d'incompliments de l'operador comercial.  
2. La Conselleria d'Agricultura, Pesca i Alimentació notificarà a l'operador comercial de què es tracte, o al seu representant, la resolució administrativa motivada per la qual s'acorden les mesures cautelars procedents, i els recursos que procedisquen contra esta.  
3. Tots els gastos que s'originen en aplicació del present article aniran a càrrec de l'operador comercial.  
CAPÍTOL IV  
Les infraccions i el règim sancionador  
Article 13. Règim i procediment sancionador  
1. El règim sancionador aplicable als incompliments establits en la present disposició serà l'establit en el capítol V, .Infraccions i procediment sancionador en matèria de defensa de la qualitat agroalimentària., de la Llei 12/1994, de 28 de desembre, de Mesures Administratives i de Modificació del Text Articulat de la Llei de Bases de Taxes de la Generalitat Valenciana, aprovat per mitjà del Decret Legislatiu de 22 de desembre de 1984, del Govern Valencià, o la norma que el substituïsca.  
2. El procediment sancionador a què s'ajustarà l'Administració agrària actuant serà l'establit en el Decret 153/1996, de 30 de juliol, del Govern Valencià, pel qual es regulen les infraccions, el procediment i la competència sancionadora en matèria de defensa de la qualitat agroalimentària, o la norma que el substituïsca.  
Disposició final. Entrada en vigor  
Esta orde entrarà en vigor l'endemà de la publicació en el Diari Oficial de la Generalitat Valenciana.  
València, 4 de setembre de 2006  
El conseller d'Agricultura, Pesca i Alimentació,  
JUAN GABRIEL COTINO FERRER


Còpia Permalink ELI